Rahina Pendidikan Nasional

Rahina Pendidikan Nasional taler kabaosang HARDIKNAS inggih punika rahina nasional nenten hari libu sané kacumponin olih pamréntah Indonésia anggén mikélingin embasnyané Ki Hadjar Déwantara, tokoh sané mloporin pendidikan ring Indonésia miwah sané ngwangun lembaga pendidikan Taman Siswa, sané kapikélingin ring tanggal 2 Méi nyabran warsa.

 Babad 

Rahina Pendidikan Nasional kapikélingin nyabran tanggal 2 Méi, sinarengan tekén dina embasnyané Ki Hadjar Déwantara, sané kaloktah pinaka bapak pendidikan nasional ring Indonésia. Ki Hadjar embas ring kulawarga sané wibuh utawi mapunya sané mresidayang masekolah duk masané punika.

Panampénnyané kapining paridabdab pamréntah kolonial ngawinang ipun kasélong ka Belanda, ipun salanturnyané ngwangun lembaga mawasta Taman Siswa risampuné mawali ka Indonésia. Ki Hadjar Déwantara kaadegang dados Menteri Pendidikan Nasional Républik Indonésia riwuwusan kemerdékaan Indonésia. Filosofi tut wuri handayani, kanggén pinaka semboyan ri sajeroning pendidikan ring Indonésia. Ida séda ring tanggal 26 April 1959. Pinaka utsaha ngormatin yasa kerthin Ida ri sajeroning pendidikan Indonésia, pamréntah Indonésia nadosang rahina emnbas Ida pinaka rahina Pendidikan Nasional.

 Pikéling 
Yadiastun nenten pinaka rahina libur nasional, Hari Pendidikan Nasional kalaksanayang ring sajebag panegara Indonésia. Ketah pikélingnyané antuk nglaksanayang upacara bendéra ring sekolah-sekolah miwah perguruan tinggi, mawit saking kecamatan ngantos pusat. Saha kawewehin antuk ngwedarang pidarta indik pendidikan.

Kategori:Rahina
Kategori:Rahina ring Indonésia